**О Б Я В Л Е Н И Е**

**МИНИСТЕРСТВО НА ЗЕМЕДЕЛИЕТО И ХРАНИТЕ**

**гр. София, бул. „Христо Ботев” № 55**

На основание Заповед № РД09-1239/07.12.2023 г. на министъра на земеделието и храните във връзка ПМС № 209 от 2015 г. за назначаване на допълнителен персонал за нуждите и в срока на прилагане на Програмата за развитие на селските райони за периода 2014 – 2020 г. със средства от мярка „Техническа помощ“ и на персонал на местните инициативни групи, изпълняващи стратегии за водено от общностите местно развитие, финансирани със средства от мярка 19 „Водено от общностите местно развитие" на програмата (ПМС №209/2015 г.), изменено с Постановление № 4 на Министерския съвет от 2023 г.

**О Б Я В Я В А:**

**процедура за подбор на допълнителен персонал за нуждите и в срока на прилагане на Програмата за развитие на селските райони**

**за периода 2014 г. - 2020 г. със средства от мярка „Техническа помощ“ на програмата на следните длъжности в дирекция „Развитие на селските райони“:**

**I.** **В отдел „Водено от общностите местно развитие“**

 **1.** Наименование на длъжността: **Главен експерт – 2 щатни бройки**

Код на длъжността: **0101**

**1.1. Минимални изисквания за заемане на длъжността:**

 - Образование - висше;

 - Минимална образователна степен – бакалавър;

 - Професионална област – социални, стопански и правни науки, хуманитарни науки, технически науки, аграрни науки;

 - Минимален професионален опит – 2 години;

 **1.2. Допълнителни изисквания за заемане на длъжността:**

 **-** Езикова квалификация – ниво на владеене на английски език, което съответства на европейско ниво В2 за самооценка на езиковите умения, съгласно Общата европейска езикова рамка;

 - Компютърна квалификация – MS Word, MS Excel, MS Power Point;

 **1.3. Описание на длъжността:**

Подготвя материали, документи и информация по наблюдение, оценка и контрол на изпълнението на проектите по всички подмерки на мярка 19 „Водено от общностите местно развитие“ от ПРСР 2014 – 2020 г. и на интервенцията от Стратегическия план за развитие на земеделието и селските райони за периода 2023-2027 г. (СПРЗСР). Участва в процеса на подготовка и провеждане на процедурите на избор на бенефициенти по мярка 19 „Водено от общностите местно развитие“ от ПРСР 2014 – 2020 г. и по интервенцията от СПРЗСР. Предоставя методическа помощ на бенефициентите на проектите, за които отговаря. Участва в одобряването на докладите по извършените дейности от бенефициентите по проектите на мярка 19 „Водено от общностите местно развитие“ ПРСР 2014-2020 г. и на интервенцията по СПРЗСР. Извършва посещения на място за изпълнение на проектите по мярка 19 „Водено от общностите местно развитие“ от ПРСР 2014 – 2020 г. и на интервенцията от СПРЗСР и изготвя протоколи и доклади от тези посещения. Отговаря за дейностите по подхода Водено от общностите местно развитие, организирани от Националната селска мрежа.

 **1.4. Минимален размер на основната заплата за длъжността:** 2200 лв.

**2.** Наименование на длъжността: **Старши експерт - 1 щатна бройка**

Код на длъжността: **0102**

**2.1. Минимални изисквания за заемане на длъжността:**

 - Образование – висше;

 - Минимална образователна степен - бакалавър;

 - Професионална област - социални, стопански и правни науки, хуманитарни науки, технически науки, аграрни науки;

 - Минимален професионален опит – 1 година;

**2.2. Допълнителни изисквания за заемане на длъжността:**

 - Езикова квалификация – ниво на владеене на английски език, което съответства на европейско ниво В2 за самооценка на езиковите умения, съгласно Общата европейска езикова рамка;

 - Компютърна квалификация - MS Word, MS Excel, MS Power Point;

 **2.3. Описание на длъжността:**

Изпълнява дейности, подпомагащи прилагането, наблюдението, контрола и отчитането на резултатите от прилагането на подмерките на мярка 19 „Водено от общностите местно развитие“ (ВОМР) на Програмата за развитие на селските райони за периода 2014-2020 г. (ПРСР 2014 – 2020 г.) и на интервенция „Изпълнението на операции, включително дейности за сътрудничество и тяхната подготовка, избрани в рамките на стратегията за местно развитие“ от Стратегическия план за развитие на земеделието и селските райони за периода 2023-2027 г. (СПРЗСР).

 **2.4. Минимален размер на основната заплата за длъжността:** 1800 лв.

**II.** **В отдел „Програмиране, прилагане, наблюдение и техническа помощ“**

 **1.** Наименование на длъжността: **Главен експерт – 2 щатни бройки**

Код на длъжността: **0201**

**1.1. Минимални изисквания за заемане на длъжността:**

- Образование - висше;

- Минимална образователна степен – бакалавър;

- Професионална област – социални, стопански и правни науки;

- Минимален професионален опит – 2 години;

**1.2. Допълнителни изисквания за заемане на длъжността:**

**-** Езикова квалификация – ниво на владеене на английски език, което съответства на европейско ниво В2 за самооценка на езиковите умения, съгласно Общата европейска езикова рамка;

- Компютърна квалификация – MS Word, MS Excel, MS Power Point.

**1.3. Описание на длъжността:**

Подпомага Управляващият орган на Стратегическия план за развитие на земеделието и селските райони за периода 2023 – 2027 г., чрез изпълнение на функции на Звено за управление на Националната ОСП (Обща селскостопанска политика) мрежа, като:

- участва в дейностите по изготвянето на информационни материали, поддържането и актуализирането на Интернет страницата на Националната ОСП мрежа и по осигуряване на платформи, организиране и провеждане на форуми и прояви за обмен на знания и сътрудничество, както и всички останали събития, които Звеното на Националната ОСП мрежа провежда;

- участва в обработката на анкетни карти и изготвяне на доклади от проведени информационни кампании, обучения и семинари за нуждите на Звеното на Националната ОСП мрежа и за целите на Стратегическия план за развитие на земеделието и селските райони за периода 2023 – 2027 г.;

- участва в дейностите по извършване на анализи и проучвания за нуждите на Звеното на Националната ОСП мрежа и за целите на Стратегическия план за развитие на земеделието и селските райони за периода 2023 – 2027 г. и подпомага УО при изготвянето на анализи и предложения, отговори на писма и запитвания.

**2.** Наименование на длъжността: **Главен експерт – 1 щатна бройка**

Код на длъжността: **0202**

**2.1. Минимални изисквания за заемане на длъжността:**

- Образование - висше;

- Минимална образователна степен – бакалавър;

- Професионална област – социални, стопански и правни науки, педагогически науки;

- Минимален професионален опит – 2 години;

**2.2. Допълнителни изисквания за заемане на длъжността:**

**-** Езикова квалификация – ниво на владеене на английски език, което съответства на европейско ниво В2 за самооценка на езиковите умения, съгласно Общата европейска езикова рамка;

- Компютърна квалификация – MS Word, MS Excel, MS Power Point.

 **2.3. Описание на длъжността:**

Подпомага Управляващият орган на Стратегическия план за развитие на земеделието и селските райони за периода 2023 – 2027 г., чрез изпълнение на функции на Секретариат на Комитета по наблюдение на Стратегическия план за развитие на земеделието и селските райони за периода 2023 – 2027 г. и на Комитета по наблюдение на Програма за развитие на селските райони за периода 2014 - 2020 г., като:

- участва в изготвянето на материали/документи и в подготовката за провеждане на заседания и писмени процедури на Комитета по наблюдение на Стратегическия план за развитие на земеделието и селските райони за периода 2023 – 2027 г., и на Комитета по наблюдение на Програма за развитие на селските райони за периода 2014 - 2020 г., до нейното приключване;

- участва в координирането на изпълнението на решенията на Комитета по наблюдение и необходимия обмен на информация между заинтересованите страни;

Участва в дейности по управление и изпълнение на проекти, финансирани със средства от Стратегическия план за развитие на земеделието и селските райони за периода 2023 – 2027 г. и в подготовката и актуализирането на нормативни документи по прилагане на Стратегическия план за развитие на земеделието и селските райони за периода 2023 – 2027 г. Участва в изпълнението на функциите на координатор по равнопоставеност на жените и мъжете, като участва в разработването и провеждането на националната и секторните политики по равнопоставеност на жените и мъжете.

 **3. Минимален размер на основната заплата за длъжността:** 2200 лв.

**III. Начин за провеждане на подбора:** тест и/или практически изпит и интервю

1. **Необходими документи за кандидатстване:**

- Заявление за участие в подбор (по образец);

- Копия от документи за придобита образователно-квалификационна степен и допълнителна квалификация;

- Копия от документи, удостоверяващи продължителността на професионалния опит (служебна, трудова или осигурителна книжка);

- Копия от документи, удостоверяващи владеене на английски език (при наличие).

Образецът на заявлението за подбор може да се вземе от Център за административно обслужване, гише „Деловодство” или от електронната страница на Министерство на земеделието и храните: [**www.mzh.government.bg**](http://www.mzh.government.bg) **–** рубрика „Кариери“, подрубрика „Подбори“ ─> „Изискуеми документи“.

1. **Срок за подаване на документите: от 11.12.2023 г. до 20.12.2023 г., включително.**
2. **Място за подаване на документите:**

Министерство на земеделието и храните - гр. София, бул. „Христо Ботев” № 55 – Център за административно обслужване, гише „Деловодство”.

Кандидатите подават документите лично или чрез пълномощник.

В случай, че кандидатите ще кандидатстват за повече от една длъжност, следва да подадат толкова на брой заявления, за колкото длъжности кандидатстват.

С входящ номер и дата се регистрират само заявленията, към които са представени всички посочени в тях документи.

1. **Общодостъпно място, на което ще се публикуват списъци или други съобщения във връзка с подбора:**

[**https://www.mzh.government.bg/bg/ministerstvo/karieri/podbori/**](https://www.mzh.government.bg/bg/ministerstvo/karieri/podbori/)